कढ़ी में पकौड़ा, पुलाव में सब्जी ढूंढते रहे विद्यार्थी
भास्कर संवाददाता | सोहागपुर
एमडीएम के तहत विद्यार्थियों को दिए जाने वाले मध्याह्न भोजन के साप्ताहिक मीनू में गुणवत्ताहीन खाना परोसा जा रहा है। गुरुवार को कढ़ी-पकौड़ा और सब्जी वाला पुलाव परोसा जाना था। दोपहर 1.30 बजे विद्यार्थी भोजन करने पहुंचे। प्लेट उठाई और लाइन में लग गए। प्लेट में बच्चे कढ़ी में पकौड़ा और पुलाव में सब्जी ढूंढते नजर आए। वाक्या एसजेएल माध्यमिक विद्यालय का है। जहां जय अंबे स्वसहायता महिला समूह एमडीएम परोसता है।
बच्चों की स्कूल में लगातार उपस्थिति रहे। इसलिए सरकार एमडीएम योजना चला रही है। परंतु सरकार के तमाम प्रयासों को समूह पलीता लगाने में कोर-कसर बांकी नहीं छोड़ रहे। एसजेएल माध्यमिक शाला में 366 विद्यार्थी अध्ययनरत हैं। जिन्हें मीनू अनुसार भोजन देने की जिम्मेदारी जय अंबे समूह की है। समूह भोजन तो परोसता है लेकिन उसमें गुणवत्ता पर सवालिया प्रश्न उठ रहे हैं। आठवीं के छात्र फूलसिंह और निकेत से पूछा कढ़ी कैसी हैं, तो उन्होंने कहा पकौड़ा नहीं है। फिर पूछा पुलाव कैसा है। उन्होंने कहा इसमें तरकारी नहीं है। समूह पकौड़ा और सब्जी बचाकर कुछ राशि जरूर बचा लेगी।
बच्चों को उनका हक नहीं देगी। समूह के पास भोजन पकाने के लिए छह रसोईया हैं। जिनका नाम किचिन में बनी दीवार पर लिखा है। मौके पर तीन रसोईया महिला थी। इनमें से एक ऐसी रसोईया थी। जिसका नाम सूचना पटल पर नहीं था। पूछने पर बताया अभी नई हैं। एक महिला काम छोड़ गई है। बीआरसी जेपी रजक ने बताया यदि ऐसा है तो समूह को नोटिस देंगे। लगातार ऐसा किया जा रहा है, तो अनुबंध समाप्ति की कार्रवाई करेंगे।
सोहागपुर। स्कूल में मध्याह्न भोजन में खाना खाते विद्यार्थी।
स्कूलों में स्थिति
bho_Deva bho_Deva hin_Deva hin_Deva hin_Deva bho_Deva hin_Deva